യുസ്വേന്ദ്ര ചഹലിനും കൃഷ്ണപ്പ ഗൗതത്തിനും കോവിഡ് ഇന്ത്യയുടെ ശ്രീലങ്കന് പര്യടനത്തിലെ സംഘത്തിലുള്പ്പെട്ട താരങ്ങളായ ലെഗ് സ്പിന്നര് യുസ്വേന്ദ്ര ചഹലിനും മറ്റൊരു താരമായ കൃഷ്ണപ്പ ഗൗതത്തിനും കോവിഡ് സ്ഥിരീകരിച്ചു. ജൂലൈ 27 ന് ടീമിലെ ക്രുണാല് പാണ്ഡ്യക്ക് കോവിഡ് സ്ഥിരീകരിച്ചതിനെ തുടര്ന്ന് ക്രുണാലുമായി അടുത്ത സമ്ബര്ക്കം പുലര്ത്തിയ എട്ട് താരങ്ങള് ക്വാറന്റൈനിലേക്ക് മാറിയിരുന്നു. അതില് ഉള്പ്പെട്ടവരാണ് ഇവര് രണ്ടുപേരും. ഇന്ത്യയുടെ ശ്രീലങ്കന് പര്യടനത്തിലെ എല്ലാ മത്സരങ്ങളും ഇന്നലെ പൂര്ത്തിയായിരുന്നു.ക്രുണാലിനൊപ്പം ചഹലും ഗൗതവും കൊളംബോയില് തുടരും. കൂടാതെ പൃഥ്വി ഷായും സൂര്യകുമാര് യാദവും കൂടി കൊളംബോയില് തുടരുമെന്നാണ് പുറത്തുവരുന്ന റിപ്പോര്ട്ടുകള്. ഇവര് രണ്ടു പേരും ഇംഗ്ലണ്ട് പര്യടനത്തിനുള്ള ടീമില് ചേരാന് പിന്നീട് ഇംഗ്ലണ്ടിലേക്ക് പോകും.നിരീക്ഷണത്തിലായിരുന്ന മനീഷ് പാണ്ഡെ, ദീപക് ചഹര്, ഇഷന് കിഷന്, ഹര്ദിക്് പാണ്ഡ്യയും ടീമിലെ ബാക്കിയെല്ലാ താരങ്ങളും ഇന്ന് നാട്ടിലേക്ക് മടങ്ങും. ക്രുണാലിന് കോവിഡ് ബാധിച്ചതിനെ തുടര്ന്ന് എട്ട് താരങ്ങള് നിരീക്ഷണത്തില് പോയതോടെ റിസര്വ് താരങ്ങളെ വച്ചാണ് രണ്ടും മൂന്നും ട്വന്റി20 ഇന്ത്യ കളിച്ചത്.